Chloe or Sam or Sophia or Marcus

"Chloe or Sam or Sophia or Marcus" (בעברית: "קְלוֹאִי אוֹ סַאם אוֹ סוֹפִיָה אוֹ מַארְקוּס") הוא שיר שהוקלט על ידי הזמרת-יוצרת האמריקאית טיילור סוויפט. את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-20 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.

 רקע 
ב-21 באוקטובר 2022 פרסמה סוויפט את אלבומה העשירי, Midnights, שזכה להצלחה אדירה והפך למוקד התעניינות גדול בקרב כלי התקשורת בעולם. ביום הראשון לצאתו הושמע כ-186 מיליון פעמים בספוטיפיי – שיא כל הזמנים. בשנת 2023 הוציאה את Speak Now (Taylor's Version) ואת  כחלק מפרויקט הקלטת כל ששת אלבומיה הראשונים מחדש עקב מחלוקת המאסטרס שלה עם חברת התקליטים ביג משין רקורדס. ב-4 בפברואר נערך טקס פרסי גראמי ה-66 בו הועמד Midnights לכמה פרסים שונים. כמה ימים לפני הטקס שינתה סוויפט את תמונת הפרופיל שלה ברשתות החברתיות לתצלום בשחור-לבן. מעריצים רבים סברו כי היא עתידה להכריז על מועד הוצאתו של Reputation (Taylor's Version), ההקלטה החוזרת של אלבום האולפן השישי שלה, Reputation (2017), שאופיין באותם צבעים. בד בבד הייתה באתר האינטרנט של סוויפט מעין תקלה, שדיווחה על קוד HTTP 321. בנוסף, נרשם על הצג קוד שגיאה אחר בשם "hneriergrd", שפוענח מאוחר יותר על ידי הסוויפטיז בתהליך אנגרמה כ-"Red herring", מונח המתאר אדם שמנסה להסיח את דעת הקהל מפתרון הבעיה האמיתית. קוד המקור של האתר היה בג'יבריש.

בטקס פרסי גראמי ה-66 זכתה סוויפט בשני פרסים עבור "אלבום הפופ הווקאלי הטוב ביותר" ו"אלבום השנה". בנאום הזכייה הראשון שלה הכריזה על תאריך צאתו של The Tortured Poets Department, וסיפרה כי היא עבדה על יצירתו עוד מ-2022. עטיפתו הרשמית הועלתה לחשבונות השונים שלה ברשתות החברתיות יחד עם צילום של פתק לבן בכתב יד, אשר שילב תרגומים לאנגלית מקוד המקור של אתר האינטרנט ה"תקול" שלה:

ב-19 באפריל הכריזה סוויפט בהפתעה על פרסומו של The Tortured Poets Department: The Anthology, אלבום המשך ל-The Tortured Poets Department. "Chloe or Sam or Sophia or Marcus" הוכלל בגרסה זו כרצועה ה-20.

 כתיבה וניתוח מוזיקלי 
אורך השיר הוא 3 דקות ו-33 שניות. 

מגזין הרולינג סטון כתב שהשיר הוא בלדה שעוסקת ביחסים עם אדם המכור לסמים. בנוסף, המגזין כתב שהשיר מזכיר את שירה של סוויפט משנת 2022, "Maroon", ושהוא מהווה מין גרסה רגועה יותר לשיר. המגזין הדגיש את הקשר ל-"Maroon" במילים "You needed me but you needed drugs more" שלטענתם מתקשרות לחלק ב-"Maroon" שבו סוויפט מתארת איך כל דבר מתחיל עם היין של השותפה שלה לדירה, אך זה מתדרדר, וזה מה שאנחנו רואים ב-"Chloe or Sam or Sophia or Marcus". 

במאמר של USA טודיי, נאמר שסוויפט היא ישירה במיוחד בשיר "Chloe or Sam or Sophia or Marcus", המאמר מתאר את השיר כ"שיר נעים על בסיס גיטרה אקוסטית" שמתייחס למערכת היחסים של סוויפט עם הזמר מאטי הילי, כאשר הם מתייחסים לכך שסוויפט מציינת בשיר שהיא לא הצליחה להציל אדם ש"היה זקוק לסמים" כאשר הילי שיתף בפתיחות בעבר על כך שהוא מכור לסמים. 

בנוסף, במאמר של Parade Magazine, מתואר הסיפור שהשיר מספר, המאמר אומר שהשיר מתחיל בכך שסוויפט מרמזת שמאהב שלה מהעבר בגד בה בדירתה, ושהיא יכולה ממש לראות את ידיו בשיער של אדם בחשכה, אך היא לא יודעת מי הוא, ומכאן מגיע השם של השיר ("Chloe or Sam or Sophia or Marcus" – "קלואי או סאם או סופיה או מרקוס", סוויפט לא בטוחה מי זה האדם הזה, וזה גם לא כל כך משנה לה, אז בכך שהיא נותנת לאדם זה שמות רנדומליים, היא אומרת שזה יכול להיות כל אחד). המאמר גם מדגיש את השורה "out with someone new / Who seems like he would have bullied you in school" כשורה שעלולה לעסוק בבן זוגה הנוכחי של סוויפט, טרוויס קלסי, שכן הוא שחקן פוטבול, ושחקני פוטבול מתוארים בדרך כלל כחזקים ומאיימים ("כמו בריון בבית הספר שלך"). המאמר גם אומר שהשיר מתייחס ככל הנראה לזמר מאטי הילי, מכיוון שהשיר מרמז לבעיית סמים ולמשפיעני אינטרנט ("Internet starlet"), כאשר הילי היה במערכת יחסים עם מספר דוגמניות ומשפיעניות אינטרנט. גם מאמר זה מזכיר את השיר "Maroon", והוא מרחיב ואומר שקשר זה יכול להגיד שגם "Maroon" עוסק בהילי. המגזין הוליווד ריפורטר הסכים ואמר שהשיר מספר את הסיפור של מערכת יחסים שנגמרה עם בגידה, ושהשימוש בשמות האנשים בשיר זה מראה שכבר לא אכפת לה עם מי האדם השני נמצא במערכת יחסים. המגזין גם אמר שהשיר "מבטא רגש של אדישות החזקה יותר משנאה".

 ביקורות 
ב-6 באוקטובר 2025, לאחר שחרור האלבום, The Life of a Showgirl, מגזין הרולינג סטון דירג את כל שיריה של סוויפט, הוא דירג את "Chloe or Sam or Sophia or Marcus" במקום ה-198. המגזין ציין את השורה "If I sell my apartment / And you have some kids with an internet starlet / Will that make your memory fade from this scarlet maroon?" כשורה הטובה ביותר בשיר.

נינה מישיטה שכותבת עבור ווג אוסטרליה סיפרה על כך ש"באופן מצחיק, הזהויות של קלואי, סאם, סופיה ומרקוס, שעל שמם נקרא השיר, הן דבר זניח במשמעות השיר". היא מוסיפה ואומרת שבשיר סוויפט מתייחסת למאהב לשעבר שבגד בה, באופן פיזי או רגשי אם אדם לא ידוע, ומכן באה האי-ודאות של השם של השיר. כמו הרולינג סטון, גם ווג אוסטרליה קישרו בין שיר זה לשיר "Maroon", מתוך אלבומה של סוויפט, Midnights, כאשר הם הדגישו את השורה "Will that make your memory fade from this scarlet maroon", שבתוכה נמצא שם השיר.

המגזין Her Campus דירג את כל 31 שירי The Tortured Poets Department: The Anthology, שנה לאחר יציאת האלבום, והוא העניק ל-"Chloe or Sam or Sophia or Marcus" את המקום ה-19, הוא אמר שהשיר הוא "אחד מהמעונים ביותר באלבום" ושהוא "מרגיש עצוב מאוד". המגזין ציין את השורות הבאות לטובה: "I changed into goddess, villains, and fools changed plans and lovers and outfits and rules all to outrun my desertion of you and you just watched it", ו-"if you wanna break my cold, cold heart just say ‘I loved you, the way that you were". גם מגזין הוליווד ריפורטר דירג את כל שירי The Tortured Poets Department: The Anthology, הוא העניק ל-"Chloe or Sam or Sophia or Marcus" את המקום ה-29.

מגזין בילבורד גם כן דירג את כל שירי The Tortured Poets Department: The Anthology, והעניק לשיר את המקום ה-14. הוא אמר שבשורות "Your hologram stumbled into my apartment" ו-"Hands in the hair of somebody in darkness", סוויפט מצליחה להעביר את ההרגשה של האי-ודאות ממש לפני פרידה מבן זוג. מגזין Screen Rant דירג את השיר במקום ה-23 מתוך 31 השירים באלבום.

 מיקומי שיא 

 קישורים חיצוניים 

 הערות שוליים 

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ארון דסנר
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ארון דסנר
קטגוריה:שירים שהופקו על ידי טיילור סוויפט